Jesús Huairitaj moknopo̱e̱po kenpa'ti nog huaknopo̱e̱'eritaj di' mo'maika' . Kenme'noete kenda on'tipe̱e̱depo huaboa'da opudomeytaj on'nigtiona'pakika'po , konig Dios Huairien Huasi'po 'urua'da o'kika'uyate opudomey konigti ya̱g'kikati' kenpa'ti konig Diosa o'paknig nogi̱ti nogi̱ti ya̱g'kikati' , kenpa'ti nog aratbut pai'dapi' ene'nayo yan'bayokikati' , yan'tihuapokikati' kenpa'ti nogi̱ti nogi̱ti Diostaj yanoknopo̱e̱' . Kenda Diosa o'paknig opudomeytaj Diosa kamanopo̱e̱' . Kenda on'nigtiona'pakika'ne . Kenpa'ti huadak dakhueapi' e'ka' kan'nopo̱e̱' kenpa'ti 'urua'da kan'nopoenke' Diosen Noki̱re̱ga̱ opudtaj kabatihuapokike' . Kenpa' on'nigtiona'pakika'ne .
